text: [{"text_idx": "#000001", "text": "Fyrsta f\u00f8royska Backyardrenning ver\u00f0ur 30. september"}, {"text_idx": "#000002", "text": "Leygarmorgunin 30. september kl. 9.00 ver\u00f0ur ein sonevnd Backyard Ultra rennikapping fyri fyrstu fer\u00f0 a\u0301 f\u00f8royskari j\u00f8r\u00f0, ta\u0301 Bragdi\u00f0 fyriskipar kappingina, sum tey nevna Havnardalur Backyard Ultra."}, {"text_idx": "#000003", "text": "Backyard-renning er lutfalsliga ny\u0301tt kappingarslag, har ta\u00f0 ikki r\u00e6\u00f0ur um at renna skjo\u0301tt, men at halda a\u0301 og halda u\u0301t. Setningurin er grei\u00f0ur. Renn 6,7 km innanfyri ein ti\u0301ma. Bru\u0301kar tu\u0301 40 minuttir um teinin, kanst tu\u0301 hvi\u0301la i\u0301 20 minuttir, og bru\u0301kar tu\u0301 58 minuttir, er st\u00f8\u00f0gurin 2 minuttir, ti\u0301 a\u0301 n\u00e6sta heila ti\u0301manum byrjar n\u00e6sti 6,7 km. Og solei\u00f0is ver\u00f0ur hildi\u00f0 fram, til bert ein rennari er, sum megnar at renna eitt umfar uppa\u0301 6,7 km innan fyri ein ti\u0301ma."}, {"text_idx": "#000004", "text": "Backyardrenning er ikki bara fyri tey, sum renna langt. Eisini er hon ein avbjo\u0301\u00f0ing hja\u0301 \u00f8llum teimum, sum s\u00f8kja si\u0301ni m\u00f8rk fyri, hvussu langt tey kla\u0301ra. Fyri onkran er ta\u00f0 tvey-try\u0301 umf\u00f8r, fyri onkran annan tveir tri\u0301ggir dagar. Renningin gevur ri\u0301kar m\u00f8guleikar at pra\u0301ta saman b\u00e6\u00f0i u\u0301ti a\u0301 rutuni og millum umf\u00f8rini, og er ti\u0301 sera hugnalig og sosial.\nTa\u00f0 ber til at fa\u0301a s\u00e6r ein lu\u0301r millum tu\u0301rarnar."}, {"text_idx": "#000005", "text": "Kappingin fer fram i\u0301 Havnardali, har hu\u0301sini hja\u0301 Ri\u0301\u00f0ingafelagnum ver\u00f0a karmur um alt tiltaki\u00f0. Her kunnu luttakararnir hvi\u0301la, eta, drekka, skifta kl\u00e6\u00f0ir o.s.fr. millum umf\u00f8rini. Luttakararnir skulu sja\u0301lvir syrgja fyri mati og drekka. To\u0301 ver\u00f0ur okkurt hja\u0301 teimum at fa\u0301a millum \u00f8ll umf\u00f8rini: kalt vatn, ko\u0301ka\u00f0 vatn, saft, kaffi, the, mjo\u0301lk, sukur, chips, bananir..... Tri\u00f0ja hv\u00f8nn ti\u0301ma ver\u00f0ur okkurt meira at fa\u0301a, og fyribils matarskra\u0301in s\u00e6r solei\u00f0is u\u0301t:"}, {"text_idx": "#000008", "text": "Sja\u0301lv sa\u0301lin i\u0301 Backyard-renning er, at tu\u0301 veitst ikki, hvussu leingi hon varar. Ti\u0301 er eingin endati\u0301\u00f0 sett a\u0301 tiltaki\u00f0. Men givi\u00f0 er, at so hv\u00f8rt sum ti\u0301marnir ganga, f\u00e6kkast luttakaratali\u00f0. Og at enda stendur ein vinnari eftir. \u00d8ll hini eru DNF\u2019arar. Men to\u0301mhent fara tey ikki heimaftur. \u00d8ll fa\u0301a eina t-shirt, har tali\u00f0 av gj\u00f8gnumf\u00f8rdum umf\u00f8rum ver\u00f0ur prenta\u00f0 a\u0301."}, {"text_idx": "#000009", "text": "Og so ver\u00f0a eisini brellbitar a\u0301 vegnum. Hei\u00f0ursmerki ver\u00f0ur lati\u00f0 til \u00f8ll tey, sum kla\u0301ra 12 umf\u00f8r (50 miles ella 80 km) og 24 umf\u00f8r (100 miles ella 161 km)."}, {"text_idx": "#000010", "text": "Ta\u00f0 kostar 300 kr. at luttaka. Tilmeldingin s\u00e6st her: \nFyri at fa\u0301a t-skju\u0301rtuna, er seinasta freist at melda til nu\u0301 sunnukv\u00f8ldi\u00f0 17. september. Sendi\u00f0 so ein teldupost til Peter Jensen vi\u00f0 upply\u0301sing um st\u00f8dd. Sendi\u00f0 til: pj@skalkur.fo"}, {"text_idx": "#000011", "text": "Lazarus Lake, uppfinnarin av Backyard Ultra."}, {"text_idx": "#000012", "text": "FM i\u0301 Fr\u00e6lsum i\u0301tro\u0301tti a\u0301 To\u0301rsbreyt"}, {"text_idx": "#000013", "text": "15 hei\u00f0ursmerkir a\u0301 Oyggjaleikunum a\u0301 Guernsey."}, {"text_idx": "#000016", "text": "RASKA sto\u0301rkapping 2 a\u0301 Guttabreyt"}, {"text_idx": "#000019", "text": "RASKA VK-7 ver\u00f0ur a\u0301 Tv\u00f8royri sunnudagin 12. mars kl. 14"}, {"text_idx": "#000026", "text": "You must be logged in to post a comment."}]